ai4bharat/Pralekha huggingface dataset:
भारतीय स्पर्धा आयोग
भारतीय स्पर्धा आयोग-सीसीआयने इरोस पीएलसी, एसटीएक्स आणि मार्को यांच्या प्रस्तावित संयोजनास मान्यता दिली
नवी दिल्ली, 8 जुलै 2020
भारतीय स्पर्धा आयोगाने  इरोस इंटरनॅशनल पीएलसी , एसटीएक्स फिल्मवर्क्स इंक  आणि मार्को अलायन्स लिमिटेड  यांच्या प्रस्तावित संयोजनास मान्यता दिली आहे.
इरोस पीएलसी ही 'आयल ऑफ मॅन' मध्ये समाविष्ट असलेली कंपनी आहे, ज्याचे शेअर्स न्यूयॉर्क स्टॉक एक्सचेंजमध्ये आहेत. ही एक जागतिक भारतीय मनोरंजन कंपनी आहे, जी चित्रपट, दूरचित्रवणी आणि डिजिटल अशा नवीन माध्यमांसारख्या सर्व स्वरूपांमध्ये चित्रपट  मिळवते, त्याचे उत्पादन आणि वितरण करते. ‘ईरोज नाऊ’ ही देखील इरॉस पीएलसीच्या मालकीची आहे.
एसटीएक्स एक पूर्ण-एकात्मिक जागतिक मीडिया कंपनी आहे, जी प्रतिभा-चालित मोशन पिक्चर्स, दूरचित्रवणी आणि मल्टीमीडिया सामग्रीचे उत्पादन, विपणन आणि वितरण यामध्ये विशेषज्ञ आहे. भारतीय वितरकांना काही चित्रपटांचे परवाना देण्याच्या मार्गाने एसटीएक्सची अप्रत्यक्ष उपस्थिती भारतात आहे. मार्को ही ब्रिटीश व्हर्जिन बेटांच्या कायद्यानुसार संघटित व विद्यमान कंपनी आहे आणि ही गुंतवणूक धारक कंपनी आहे. मार्को हेनीकॅपिटल द्वारे नियंत्रित आहे, ही गुंतवणूक व्यवस्थापन संस्था आहे, जी खासगी इक्विटी बायआउटमध्ये निपुण आहे आणि बांधकाम क्षेत्र, हेज फंड, म्युच्युअल फंड, तसेच इनोव्हेशन गुंतवणूकीसह इतर क्षेत्रात तिचा विस्तार आहे.
दोन-टप्प्यातील व्यवहारात, असे प्रस्तावित आहे की इरोस पीएलसीची अप्रत्यक्षपणे पूर्णपणे मालकीची सहाय्यक कंपनी एसटीएक्समध्ये विलीन होईल आणि एसटीएक्सचे अस्तित्व तसेच राहील. दुसऱ्या टप्प्यात एसटीएक्समध्ये विद्यमान गुंतवणूकदार 'मार्को मार्गे होनी' समूह विलीन झालेल्या घटकाच्या काही समभागांची सदस्यता घेईल.
व्यवहार पूर्ण झाल्यावर, अशी अपेक्षा आहे की इरोस, एसटीएक्स आणि मार्को एकत्रितरित्या काही विशिष्ट अधिकारांसह प्रत्यक्ष किंवा अप्रत्यक्षरित्या आर्थिक आणि मतदानाचे अधिकार मिळवतील.
सीसीआयच्या तपशीलवार आदेशाचे अनुसरण केले जाईल.
S.Pophale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
आरोग्य आणि कुटुंब कल्याण मंत्रालय
कोविड-19 ची सद्यःस्थिती आणि तयारीचा आढावा घेण्यासाठी पंतप्रधानांच्या प्रधान सचिवांनी आयोजित केली उच्च स्तरीय बैठक
नवी दिल्ली, 21 ऑगस्ट 2023
जगभरात आढळून आलेल्या SARS-CoV-2 विषाणूच्या उत्परिवर्तनाच्या पार्श्वभूमीवर, पंतप्रधानांचे प्रधान सचिव डॉ. पी. के. मिश्रा यांनी कोविड-19 ची जागतिक आणि देशांतर्गत परिस्थिती, नवीन उत्परिवर्तित विषाणूचा प्रादुर्भाव आणि सार्वजनिक आरोग्यावरील त्याचा परिणाम, याचा आढावा घेण्यासाठी एक उच्च स्तरीय बैठक आयोजित केली होती.
सचिवांनी , जगभरात आढळून आलेल्या BA.2.86  आणि EG.5  या SARS-CoV-2 विषाणूच्या उत्परिवर्तित प्रकारांसह जगभरातील कोविड-19 बाबतच्या परिस्थितीची माहिती दिली. जागतिक आरोग्य संघटनेने दिलेल्या माहितीनुसार EG.5  या उत्परिवर्तित विषाणूचा जगातील 50 देशांमध्ये, तर BA.2.86  चा चार देशांमध्ये प्रादुर्भाव नोंदवण्यात आल्याचे त्यांनी अधोरेखित केले.
जागतिक स्तरावर गेल्या 7 दिवसांमध्ये कोविड-19 च्या एकूण 2,96,219 नवीन रुग्णांची नोंद झाली, मात्र जागतिक लोकसंख्येमध्ये जवळजवळ 17% वाटा असलेल्या भारतात गेल्या आठवड्यात कोविड-19 च्या केवळ 223  नव्या रुग्णांची नोंद झाली, याकडे त्यांनी लक्ष वेधले. ते पुढे म्हणाले की, देशाची कोविड-19 च्या नव्या रुग्णांची दैनंदिन सरासरी 50 पेक्षा कमी आहे, आणि कोविड पॉझिटिव्ह रुग्णांचा साप्ताहिक दर 0.2% पेक्षा कमी राखण्यामध्ये आपण यश मिळवले आहे. भारतात प्रादुर्भाव असलेल्या कोविड विषाणूच्या विविध उत्परिवर्तित प्रकारांच्या जनुकीय क्रमनिर्धारणाचा देखील यावेळी आढावा घेण्यात आला.
सविस्तर चर्चेनंतर डॉ. पीके मिश्रा यांनी यावर भर दिला, की देशातील कोविड-19 ची परिस्थिती स्थिर आहे, आणि देशातील सार्वजनिक आरोग्य यंत्रणा सज्ज आहे, अशा वेळी राज्यांनी ILI/SARI च्या स्थितीकडे लक्ष ठेवून, जनुकीय क्रमनिर्धारणाच्या कामाला गती द्यावी, जगात आढळून येणाऱ्या विषाणूच्या नवीन प्रकारांकडे लक्ष ठेवावे आणि कोविड-19 च्या चाचणीसाठी पुरेसे नमुने पाठवावेत.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कौशल्य विकास आणि उद्यमशीलता मंत्रालय
धर्मेंद्र प्रधान यांनी स्वीकारला कौशल्य विकास आणि उद्यमशीलता मंत्रालयाचा कार्यभार, राजीव चंद्रशेखर यांनीही राज्यमंत्रीपदाचा कार्यभार स्वीकारला
धर्मेंद्र प्रधान यांनी आज कॅबिनेट मंत्री म्हणून कौशल्य विकास आणि उद्यमशीलता मंत्रालयाचा कार्यभार स्वीकारला. त्यांच्यासह, कर्नाटक येथून राज्यसभेचे खासदार असलेले राजीव चंद्रशेखर यांनी राज्यमंत्री पदाचा कार्यभार स्वीकारला. यावेळी कौशल्य विकास आणि उद्यमशीलता मंत्रालयाचे आधीचे मंत्री डॉ महेंद्र नाथ पांडे देखील यावेळी उपस्थित होते. त्यांनी दोन्ही मंत्र्यांना नव्या जबाबदारीसाठी शुभेच्छा दिल्या.
त्यांच्या खात्यामार्फत कौशल्य विकासाच्या कार्याला अधिक सक्षम करण्यास तसेच, भविष्यातील जबाबदाऱ्यांसाठी सज्ज होण्यासाठी युवकांची कौशल्ये वाढवण्यास आपण कटिबद्ध असल्याचे धर्मेंद्र प्रधान यावेळी म्हणाले. कौशल्य आणि रोजगाराची सांगड घालण्याला प्राधान्य देऊ असेही त्यांनी सांगितले. राजीव चंद्रशेखर यांनी राज्यमंत्री पदाचा कार्यभार स्वीकारल्याबद्दल प्रधान यांनी त्यांना शुभेच्छा दिल्या. एकत्रित काम करून, उद्यमशीलतेला गती देण्याचा आणि पंतप्रधानांच्या
दृष्टीकोनानुसार, भारताला जागतिक कौशल्याची राजधानी बनवण्याचा संकल्प पूर्ण करु असा विश्वास प्रधान यांनी व्यक्त केला.
कौशल्य विकास आणि उद्यमशीलता मंत्रालयाचे राज्यमंत्री म्हणून काम करण्याची संधी, आपला सन्मान असल्याची प्रतिक्रिया राजीव चंद्रशेखर यांनी यावेळी दिली. पंतप्रधानांचे डिजिटल, कुशल नव भारताचे स्वप्न पूर्ण करण्यासाठी, आपण अविरत कष्ट करु असे चंद्रशेखर म्हणाले.
अर्थ मंत्रालय
सप्टेंबर 2019 मधील जीएसटी महसूल जमा
सप्टेंबर 2019 मध्ये एकूण 91,916 कोटी रुपयांचा महसूल जमा
(नवी दिल्ली, 1 ऑक्टोबर 2019
सप्टेंबर 2019 मध्ये जीएसटी महसूलाद्वारे एकूण 91 हजार 916 कोटी रुपयांचा महसूल जमा झाला. या महसूलापैकी 16 हजार 630 कोटी केंद्रीय जीएसटी, 22 हजार 598 कोटी राज्यांचा जीएसटी, 45 हजार 69 कोटी आंतरराष्ट्रीय जीएसटी आणि 7,620 कोटी रुपये सेस अधिभाराद्वारे जमा झाले. ऑगस्ट महिन्यासाठी 30 सप्टेंबर 2019 पर्यंत दाखल केलेल्या जीएसटीआर 3 बी परताव्याची रक्कम 75.94 लाख रुपये आहे.
सरकारने केंद्रीय जीएसटीचे 21 हजार 131 कोटी आणि राज्यांच्या जीएसटीचे 15 हजार 121 कोटी रुपयांचे दावे निकाली काढले.
सप्टेंबर 2018 च्या तुलनेत सप्टेंबर 2019 मध्ये जमा झालेल्या महसूलात 2.67 टक्के घट झाली.
M.Chopade/J.Patankar/P.Kor
पंतप्रधान कार्यालय
पंतप्रधान आणि जर्मनीचे चॅन्सेलर ओलाफ शोल्ट्झ यांच्या भेटीबाबत प्रसिद्धिपत्रक
नवी दिल्ली, 2 मे 2022
पंतप्रधान नरेंद्र मोदी यांनी आज जर्मनीचे चॅन्सेलर ओलाफ शोल्ट्झ यांच्याबरोबर द्विपक्षीय बैठक घेतली. भारत आणि जर्मनी यांच्यातील द्विवार्षिक आंतर-सरकारी चर्चेच्या  सहाव्या फेरीपूर्वी ही बैठक झाली.
पंतप्रधानांना समारंभपूर्वक मानवंदना देण्यात आली आणि फेडरल चॅन्सेलरी येथे चॅन्सेलर शोल्ट्झ यांनी त्यांचे स्वागत केले. त्यानंतर उभय नेत्यांची बैठक झाली आणि त्यानंतर शिष्टमंडळ स्तरावर चर्चा झाली.
धोरणात्मक भागीदारी अंतर्गत द्विपक्षीय सहकार्याची प्रमुख क्षेत्रे तसेच प्रादेशिक आणि जागतिक घडामोडींवर यावेळी चर्चा करण्यात आली.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
सीएसआयआर  - एनसीएल  पुणे यांनी वैद्यकीय उपकरणांच्या निर्मितीसाठी भारत इलेक्ट्रॉनिक्स लिमिटेड  शी केला करार
तयार हार्डवेअर आणि सॉफ्टवेअर डिझाईनचे मोठ्या प्रमाणावरील उत्पादन, संपूर्ण भारतातील उत्पादकांना विनामूल्य उपलब्ध
नवी दिल्ली, 9 एप्रिल 2020
सीएसआयआरची घटक प्रयोगशाळा, सीएसआयआर-एनसीएल पुणे, गेल्या दशकभरात आपल्या नवोन्मेष केंद्राच्या  माध्यमातून नवकल्पना आणि उद्योजकतेला चालना देण्यात अग्रेसर आहे आणि या केंद्रातून आलेल्या नवकल्पना कोरोना प्रादुर्भावाविरोधात लढण्यात मदत करीत आहेत. कोरोना प्रादुर्भाव कमी करण्यात मदत करणारी अलीकडील दोन नाविन्यपूर्ण संशोधने प्रकाशित करण्यात आली आहेतः
- डिजिटल  इन्फ्रारेड थर्मामीटर: सीएसआयआर-एनसीएलच्या व्हेंचर सेंटरने प्रतीक कुलकर्णी यांच्या अध्यक्षतेखालील बिमेक कंपनीच्या सहयोगाने हाताने डिजिटल इन्फ्रारेड थर्मामीटर विकसित केला आहे जो कोरोना विषाणूचा प्रादुर्भाव कमी करण्यासाठीच्या उपायांचा एक महत्त्वाचा घटक आहे. मोबाइल फोन किंवा पॉवर बँकांचा उर्जा स्त्रोत म्हणून त्याचा वापर केला जाऊ शकतो. देशभरातील उत्पादकांना तयार हार्डवेअर आणि सॉफ्टवेअरसह आयआर थर्मामीटरचे मोठ्या प्रमाणावरील उत्पादन करण्यासाठी डिझाईन विनामूल्य उपलब्ध आहे. ज्याद्वारे उत्पादकांना मोठ्या प्रमाणावर या थर्मामीटरचे उत्पादन करून त्यांची स्थानिक गरज भागविण्यास मदत होणार आहे. आता बीईएल  यांच्या भागीदारीत त्याचे उत्पादन वाढविण्यात आले आहे. टीयूव्ही राईनलँड इंडिया प्रायव्हेट लिमिटेड बंगलोर येथे प्रायोगिक स्तरावर वितरण आणि चाचणीसाठी सुमारे 100 प्रायोगिक उपकरणे तयार केली जातील.
- दुसरा नवोन्मेष म्हणजे ऑक्सिजन पातळी वाढविणारे उपकरण : कोव्हीड -19 रूग्णांच्या तातडीच्या गरजांपैकी एक म्हणजे त्यांच्या फुफ्फुसांची क्षमता कमी झाल्यामुळे ऑक्सिजनची आवश्यकता पूर्ण करणे. वातावरणातील ऑक्सिजन पातळी 21-22% ते-38-40% पर्यंत वाढविण्यासाठी ऑक्सिजन संवर्धन उपकरण  सीएसआयआर-एनसीएल आणि जेनिरिक मेम्ब्रेन या स्टार्ट-अप नवोन्मेष केंद्राचे संस्थापक आणि एनसीएलचे पॉलिमर विज्ञान आणि अभियांत्रिकी विभागाचे प्रमुख डॉ. उल्हास खरुल यांनी विकसित केले आहे. घर आणि रुग्णालयात रूग्णांना पुरेशा ऑक्सिजनचा पुरवठा करण्यासाठी वातावरणीय हवेचे पृथक्करण आणि गाळण करणारी प्रायोगिक तत्त्वावरील उपकरणे पुण्यात तयार आहेत आणि चाचणी / प्रमाणीकरणासाठी टीयूव्ही राईनलँड इंडिया प्रायव्हेट लिमिटेड बेंगळुरू येथे पाठविली जातील. एनसीएल बीईएलतर्फे पुण्यात सुमारे 10 ओईयू उपकरणे बसविली जातील आणि चाचण्या नंतर त्यांचे प्रमाण वाढविण्यात येईल.
पाच, इन्फ्रारेड नॉन कॉन्टॅक्ट थर्मामीटर पुणे पोलिस उपायुक्त, पुणे यांच्याकडे सोपविण्यात आले आहेत.
पुण्याजवळ प्रायोगिक तत्त्वावरील चाचणी दरम्यान वैद्यकीय केंद्रात रुग्णाच्या मास्कला जोडलेले जेनिरिक-एनसीएल ऑक्सिजन पातळी वाढविणारे मशीन.
B.Gokhale/V.Joshi/P.Malandkar
(
सुक्ष्म, लघु आणि मध्यम उदयोग मंत्रालय
एमएसएमई क्षेत्रात आत्मनिर्भरता
नवी दिल्ली, 4 एप्रिल 2022
कोविड-19 चा देशातील सूक्ष्म, लघु आणि मध्यम उद्योगक्षेत्रातील लहान व्यवसायांवर होणारा नकारात्मक प्रभाव कमी करण्यासाठी सरकारने आत्मनिर्भर भारत अभियानांतर्गत अनेक उपक्रम हाती घेतले आहेत. त्यापैकी काही पुढीलप्रमाणे आहेत:
- संकटातील एमएसएमईसाठी 20,000 कोटी रुपयांपर्यंत पूरक कर्ज.
- 3 लाख कोटी रुपयांची आपत्कालीन कर्ज रेखा हमी योजना   एमएसएमईसह काही व्यवसायांसाठी लागू
- आत्मनिर्भर भारत निधीतून 50,000 कोटी रुपये मदत
- एमएसएमईजच्या वर्गीकरणासाठी नवीन सुधारित निकष.
- व्यवसाय करण्याच्या सुलभतेसाठी ‘उद्यम नोंदणी’द्वारे एमएसएमईजची नव्याने नोंदणी.
- 200 कोटी रु. पर्यंतच्या खरेदीसाठी जागतिक निविदा नाहीत.
एमएसएमईजचे संवर्धन आणि विकास ही निरंतर चालणारी प्रक्रिया आहे. एमएसएमईंना भेडसावणाऱ्या समस्या आणि आव्हानांचे मूल्यांकन करण्यासाठी भारत सरकार, भागधारक, उद्योग संघटना, वैयक्तिक उपक्रम, राज्य सरकार यांच्याशी चर्चासत्र, व्हिडिओ कॉन्फरन्सिंग, बैठका इत्यादींद्वारे नियमितपणे संवाद साधते. एमएसएमई मंत्रालय एमएसएमईच्या संवर्धन आणि विकासासाठी विविध योजना आणि कार्यक्रम राबवत असते. पंतप्रधान रोजगार निर्मिती कार्यक्रमांसमवेत, पारंपारिक उद्योगांच्या पुनर्निर्माणासाठी निधीचा पुरवठा योजना , नाविन्यपूर्ण उपक्रमांना चालना देण्यासाठी एक योजना, ग्रामीण उद्योग आणि उद्योजकता ,सूक्ष्म आणि लघु उद्योग क्लस्टर डेव्हलपमेंट प्रोग्राम , सूक्ष्म आणि लहान व्यवसायांसाठी कर्जहमी योजना अशा अनेक योजनांचाही समावेश आहे.
एमएसएमई मंत्रालयाने एमएसएमईजची तांत्रिकदृष्ट्या वाढ होण्यासाठी आणि त्यांच्यात स्पर्धात्मकता वाढवण्यासाठी, देशभरात नवीन तंत्रज्ञान केंद्रे  आणि विस्तार केंद्रे  स्थापन केली आहेत. या टीसीज/ईसीज एमएसएमईजना आणि कौशल्य शिकू इच्छिणाऱ्यांना तंत्रज्ञान समर्थन, कौशल्य, इनक्यूबेटर आणि सल्लामसलत यासारख्या विविध सेवा प्रदान करतात, ज्यामुळे कौशल्य प्रशिक्षणार्थींच्या रोजगारक्षमतेत वाढ होते, एमएसएमईंजमधे स्पर्धात्मकतेचा विकास होतो आणि देशात नवीन एमएसएमईज निर्माण होण्याला वाव मिळतो. या व्यतिरिक्त, भारत सरकार, आपल्या 18 तंत्रज्ञान केंद्रांद्वारे, सुशिक्षित तरुणांसाठी आणि उद्योगांच्या तंत्रज्ञांसाठी सुबध्द, व्यावहारिक लक्ष्य साध्य करणारे, प्रत्यक्ष अनुभवजन्य प्रशिक्षण प्रदान करणारे विविध कौशल्य विकास प्रशिक्षण कार्यक्रम आयोजित करते. जागतिक तांत्रिक प्रगतीच्या तुलनेत सक्षम राहण्यासाठी सर्व अभ्यासक्रम नियमितपणे अद्ययावत केले जातात. त्यानुसार, 76 अभ्यासक्रम राष्ट्रीय कौशल्य पात्रता फ्रेम वर्क , कौशल्य विकास आणि उद्योजकता मंत्रालय यांच्याशी सुसंगत आहेत.
सूक्ष्म लघु आणि मध्यम उद्योग राज्यमंत्री भानु प्रताप सिंग वर्मा यांनी आज राज्यसभेत एका लेखी उत्तरात ही माहिती दिली.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
संरक्षण मंत्रालय
संरक्षण मंत्र्यांनी जगभरातील मूळ उपकरण उत्पादकांना  सह-विकास , सह-उत्पादन, पुरवठा साखळीचे एकत्रीकरण आणि बळकटीकरण, संयुक्त कंपनीची स्थापना तसेच भारतात निर्मिती उद्योग स्थापन करून जगासाठी निर्मिती करण्यासाठी केले आमंत्रित
एरो इंडिया-2023 च्या निमित्ताने राजनाथ सिंह यांनी ‘ओईएम’च्या मुख्य कार्यकारी अधिकाऱ्यांची घेतली भेट
भारत जगभरातील संरक्षण उद्योगासाठी जमिनीची स्पर्धात्मक किंमत, कुशल मनुष्यबळ , मजबूत स्टार्ट-अप परिसंस्था आणि संरक्षण सामुग्रीची प्रचंड बाजारपेठ यांसारखे लाभ उपलब्ध करून देत आहे :संरक्षण मंत्री
नवी दिल्ली, 14 फेब्रुवारी 2023
संरक्षण मंत्री राजनाथ सिंह यांनी 14 फेब्रुवारी 2023 रोजी 14 व्या एरो इंडियाच्या निमित्ताने मूळ उपकरणे उत्पादक  च्या मुख्य कार्यकारी अधिकाऱ्यांची भेट घेतली. यावेळी साधलेल्या संवादादरम्यान त्यांनी अधोरेखित केले की , भारत जगभरातील संरक्षण उद्योगासाठी जमिनीची स्पर्धात्मक किंमत, कुशल मनुष्यबळ , मजबूत स्टार्ट-अप परिसंस्था आणि संरक्षण सामुग्रीची प्रचंड बाजारपेठ यांसारखे लाभ उपलब्ध करून देत आहे . ही सर्वांसाठी समान संधी आहे , ज्यात जगभरातील संरक्षण सामुग्रीशी संबंधित उत्पादक कंपन्या भारताच्या विकास यात्रेचा एक भाग बनू शकतील असे त्यांनी नमूद केले.
भारतासाठी संरक्षण क्षेत्र महत्वपूर्ण असल्यावर भर देत राजनाथ सिंह म्हणाले की, "महत्त्वपूर्ण क्षेत्रात स्वयंपूर्ण बनणे तसेच आपल्या देशातील लोकांसाठी रोजगार निर्माण करणे ही दुहेरी उद्दिष्टे संरक्षण क्षेत्रातील उत्पादन साध्य करतो. " उत्तर प्रदेश आणि तामिळनाडू राज्य सरकारांनी संरक्षण औद्योगिक कॉरिडॉरमध्ये गुंतवणुकीसाठी दिलेले प्रोत्साहन, भारतात थेट परदेशी गुंतवणूक आणि संरक्षण सामुग्री निर्मितीला प्रोत्साहन देणारी केंद्र सरकारची धोरणे, भागधारकांच्या हिताचे संरक्षण करणारी मजबूत कायदेशीर व्यवस्था आणि व्यवसाय सुलभतेतील सुधारणांचा त्यांनी उल्लेख केला.
"सह-विकास , सह-उत्पादन, पुरवठा साखळीचे एकत्रीकरण आणि बळकटीकरण, संयुक्त कंपनीची स्थापना तसेच भारतात निर्मिती उद्योग स्थापन करून जगासाठी निर्मिती करण्यासाठी अनेक संधी आहेत, " असे ते म्हणाले. मुख्य कार्यकारी अधिकाऱ्यांनी भारतीय संरक्षण उत्पादन उद्योगात जागतिक गुंतवणूक सुलभ करण्याबाबत काही सूचना दिल्या. खाजगी उद्योगासाठी नियामक अडथळे दूर करण्यासाठी सरकारकडून प्रयत्न केले जातील असे आश्वासन संरक्षण मंत्र्यांनी त्यांना दिले.
जनरल ऍटॉमिक्स , सफ्रान , बोईंग, एम्ब्रेर आणि राफेल सारख्या प्रगत संरक्षण प्रणालीचे मुख्य कार्यकारी अधिकारी आणि वरिष्ठ व्यवस्थापक या संवादात सहभागी झाले होते. संरक्षण सचिव गिरीधर अरमाने, महासंचालक  पंकज अग्रवाल, संरक्षण उत्पादन विभागाचे अतिरिक्त सचिव टी. नटराजन आणि संरक्षण मंत्रालयाचे इतर वरिष्ठ अधिकारीही यावेळी उपस्थित होते.
S.Bedekar/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
संरक्षण मंत्रालय
नौदलाच्या पश्चिम कमांडच्या प्रमुखांनी घेतली महाराष्ट्राच्या मुख्यमंत्र्यांची भेट
मुंबई, 24 मे 2022
नौदलाच्या पश्चिम कमांडचे  प्रमुख, व्हाईस ॲडमिरल अजेंद्र बहादूर सिंह यांनी 24 मे 2022 रोजी महाराष्ट्राचे मुख्यमंत्री उद्धव ठाकरे यांची मुंबईतील राज्य अतिथीगृहावर भेट घेतली.
नौदलाच्या पश्चिम विभागाच्या मुख्याधिकाऱ्यांनी या भेटीत, भारतीय नौदलाच्या महाराष्ट्रात सुरू असलेल्या उपक्रमांसह संपूर्ण सागरी सुरक्षा वाढविण्यासाठी नौदलाच्या अलीकडील प्रयत्नांची आणि उपक्रमांची माहिती मुख्यमंत्र्यांना दिली. स्वातंत्र्याच्या अमृतमहोत्सवानिमित्त भारतीय नौदलाद्वारे आयोजित विविध उपक्रमांसह नौदलाच्या नियोजित उपक्रमांवरही यावेळी चर्चा करण्यात आली.
भारतीय नौदलाच्या भूमिकेविषयी आणि योगदानासंबंधी मुख्यमंत्र्यांनी प्रशंसा केली आणि नौदलाच्या सर्व प्रलंबित समस्या वेळेत सोडवण्याचे मान्य केले.
बैठकीदरम्यान, राज्य सरकार, मुंबईकर आणि भारतीय नौदल यांच्यात घनिष्ठ संवाद वाढवण्यासाठीच्या विविध पर्यायांसह नौदल आणि महाराष्ट्र सरकार यांच्यातील समान हिताच्या विविध मुद्यांवर चर्चा करण्यात आली.
S.Kulkarni/S.Auti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
कार्मिक, सार्वजनिक तक्रार आणि निवृत्ती वेतन मंत्रालय
ए. एन. झा यांची वित्त सचिवपदी नियुक्ती
(नवी दिल्ली, 4 डिसेंबर 2018
मंत्रिमंडळाच्या नियुक्ती समितीने ए. एन. झा, भारतीय प्रशासन सेवा  यांची केंद्रीय वित्त मंत्रालयात वित्त सचिवपदी नियुक्ती करायला संमती दिली आहे.
N.Sapre/J.Patankar/P.Kor
दूरसंचार आणि माहिती तंत्रज्ञान मंत्रालय
गोवा टपाल विभागाकडून ‘कोविड विरोधात लढण्यासाठी, “मानसिक आरोग्याचा सांभाळ” या विशेष कव्हर आणि शिक्क्याचे प्रकाशन
पणजी, 5 नोव्हेंबर 2020
गोवा टपाल विभागाकडून 09 नोव्हेंबर रोजी “कोविड विरोधात लढण्यासाठी, मानसिक आरोग्याचा सांभाळ” या विशेष कव्हर आणि शिक्क्याचे प्रकाशन करण्यात येणार आहे. या विशेष कव्हर आणि शिक्क्याचे पुरस्कर्ते गोवा फिलाटेलिक आणि न्यूमिझमॅटिक सोसायटी आहे.
तसेच गोवा टपाल विभागाकडून 09 नोव्हेंबर रोजी “कोविड-19 विरोधात लढण्यासाठी संपर्क मागोव्यात सहयोग करा” या शिक्क्याचे प्रकाशन करण्यात येणार आहे. हा विशेष शिक्का पणजी मुख्यालय आणि मडगाव मुख्यालयातील सर्व साधनांवर लावला जाणार आहे. पणजी कार्यालयात 09/11/2020 ते 13/11/2020 आणि मडगाव कार्यालयात 17/11/2020 to 21/11/2020 या दरम्यान उपलब्ध असणार आहे. या विशेष शिक्क्यामुळे कोविड-19 चा आणखी प्रसार रोखण्यासाठी संपर्क मागोव्याबाबत जनजागृती होण्याची अपेक्षा आहे.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 68
कोळसा मंत्रालय
व्यावसायिक लिलावाच्या 7व्या फेरीच्या पहिल्या दिवशी दोन कोळसा खाणी लिलावासाठी उपलब्ध
एकूण भूगर्भीय साठा 516.34 दशलक्ष टन
अपेक्षित भांडवली गुंतवणूक 450 कोटी रुपये
नवी दिल्ली, 1 ऑगस्ट 2023
कोळसा मंत्रालयाने 29 मार्च 2023 रोजी 7 व्या फेरी अंतर्गत आणि 6 व्या फेरीच्या दुसऱ्या प्रयत्नांतर्गत कोळसा खाणींचा लिलाव सुरू केला होता. बोलींचे मूल्यांकन केल्यानंतर, 01.08.2023 पासून सहा खाणींसाठी फॉरवर्ड ई-लिलाव सुरू करण्यात आले.
पहिल्या दिवशी, सीएमएसपी कोळसा खाण आणि एमएमडीआर कोळसा खाण अशा दोन कोळसा खाणी लिलावासाठी उपलब्ध करून देण्यात आल्या. खाणींचे तपशील खालीलप्रमाणे आहेत: -
- एक कोळसा खाण पूर्णतः तर दुसरी अंशतः उपलब्ध आहे.
- या दोन खाणींमधील एकूण भूगर्भीय साठा 516.34 दशलक्ष टन  आहे.
- या कोळसा खाणींसाठी एकत्रित सर्वोत्तम उत्पादन क्षमता  3 दशलक्ष टन प्रतिवर्ष  आहे.
पहिल्या दिवसाचा निकाल खालीलप्रमाणे आहे.
|
|
Sl. No.
|
|
Name of the Mine
|
|
State
|
|
PRC 
|
|
Geological
Reserves 
|
|
Closing Bid Submitted by
|
|
Reserve Price 
|
|
Final Offer 
|
|
1
|
|
North Dhadu

|
|
Jharkhand
|
|
3.00
|
|
434.65
|
|
NLC India Limited
|
|
4.00
|
|
6.00
|
|
2
|
|
Pathora West
|
|
Madhya Pradesh
|
|
NA
|
|
81.69
|
|
Shri Bajrang Power and Ispat Limited
|
|
4.00
|
|
18.25
उत्खनन सुरू झाल्यावर, या कोळसा खाणींच्या सर्वोच्च उत्पादन क्षमतेनुसार  कोळसा खाणींमधून 337.54 कोटी रुपयांचा वार्षिक महसूल निर्माण होईल. या खाणींमध्ये 450 कोटी रुपयांची भांडवली गुंतवणूक आकर्षित होईल आणि 4,056 लोकांना रोजगार मिळेल.
S.Patil/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
पंतप्रधान कार्यालय
चेन्नई येथे झालेल्या 44 व्या बुद्धिबळ ऑलिंपियाड स्पर्धेत कांस्यपदक जिंकणाऱ्या भारताच्या पुरूष ब संघाचे आणि भारतीय महिलांच्या अ संघाचे पंतप्रधान नरेंद्र मोदी यांनी केले अभिनंदन
44 व्या बुद्धिबळ ऑलिम्पियाडचे यजमानपद भूषवल्याबद्दल पंतप्रधानांनी तामिळनाडूतील जनतेचे आणि सरकारचे केले कौतुक
नवी दिल्ली, 10 ऑगस्ट 2022
चेन्नई येथे झालेल्या 44 व्या बुद्धिबळ ऑलिंपियाड स्पर्धेत कांस्यपदक जिंकणाऱ्या भारताच्या पुरूष ब संघाचे आणि भारतीय महिलांच्या अ संघाचे पंतप्रधान नरेंद्र मोदी यांनी अभिनंदन केले. 44 व्या बुद्धिबळ ऑलिम्पियाडचे यजमानपद भूषवल्याबद्दल पंतप्रधानांनी तामिळनाडूतील जनतेचे आणि सरकारचे कौतुक केले. या स्पर्धेच्या निमित्ताने आपल्याला जगासमोर आपली उत्कृष्ट संस्कृती आणि आदरातिथ्य दाखविता आले, असे गौरवोद्गार त्यांनी काढले.
ते ट्विट संदेशात म्हणाले,
“चेन्नई येथे नुकत्याच झालेल्या 44 व्या बुद्धिबळ ऑलिम्पियाडमध्ये भारतीय संघाने उत्साहवर्धक कामगिरी केली. कांस्यपदक जिंकल्याबद्दल मी भारत ब संघ  आणि भारत अ संघ  यांचे अभिनंदन करतो. हे भारतातील बुद्धिबळाच्या भवितव्यासाठी शुभ आहे.”
बोर्ड मेडल जिंकणाऱ्या गुकेश डी, निहाल सरीन, अर्जुन एरिगाईसी, प्रज्ञानंद , वैशाली, तानिया सचदेव आणि दिव्या देशमुख यांचे मी अभिनंदन करतो. उल्लेखनीय धैर्य आणि दृढता दर्शविलेले हे उत्कृष्ट खेळाडू आहेत. त्यांना पुढील वाटचालीसाठी शुभेच्छा.”
“तामिळनाडूचे लोक आणि सरकार 44 व्या बुद्धिबळ ऑलिम्पियाडचे उत्कृष्ट यजमान ठरले. जगाचे स्वागत केल्याबद्दल आणि आमची उत्कृष्ट संस्कृती आणि आदरातिथ्य दाखवल्याबद्दल मी त्यांचे कौतुक करू इच्छितो.”
S.Kulkarni/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 संदर्भातील अद्ययावत माहिती
नवी दिल्ली, 3 फेब्रुवारी 2022
देशव्यापी कोविड प्रतिबंधक लसीकरण मोहिमेअंतर्गत आतापर्यंत लसीच्या 167.87 कोटी मात्रा देण्यात आल्या.
भारतातील उपचाराधीन रुग्णांची सध्याची संख्या 15,33,921
सध्याचे उपचाराधीन रुग्णसंख्येचे प्रमाण 3.67%
रुग्ण बरे होण्याचा दर सध्या 95.14%
गेल्या 24 तासात 2,59,107 कोरोना रुग्ण बरे झाल्यामुळे आतापर्यंत कोरोनामुक्त झालेल्यांची एकूण संख्या वाढून 3,97,70,414 वर पोहोचली.
गेल्या 24 तासात 1,72,433 नवीन कोरोना रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 73.41 कोटी चाचण्या करण्यात आल्या; गेल्या 24 तासात 15,69,449 चाचण्या करण्यात आल्या.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
संरक्षण मंत्रालय
लष्करप्रमुख सिंगापूरच्या दौऱ्यासाठी रवाना
नवी दिल्ली, 3 एप्रिल 2022
लष्करप्रमुख जनरल मनोज मुकुंद नरवणे  हे 04 ते 06 एप्रिल 2022 या तीन दिवसांच्या सिंगापूर दौऱ्यासाठी रवाना झाले आहेत. या भेटीदरम्यान ते सिंगापूरच्या वरिष्ठ लष्करी आणि नागरी नेतृत्वाची भेट घेणार आहेत.
04 एप्रिल 2022 रोजी, जनरल नरवणे क्रांजी युद्ध स्मारकावर पुष्पचक्र अर्पण करतील. लष्करप्रमुख सिंगापूरचे संरक्षण मंत्री, सिंगापूर लष्कराचे प्रमुख आणि इतर वरिष्ठ मान्यवरांची भेट घेऊन भारत-सिंगापूर संरक्षण संबंध वाढवण्याच्या मार्गांवर चर्चा करतील.
लष्करप्रमुख इन्फंट्री गनरी टॅक्टिकल सिम्युलेशन आणि वॉरगेम सेंटर, प्रादेशिक एचएडीआर समन्वय केंद्र, इन्फो फ्यूजन सेंटर आणि चांगी नौदल तळालाही भेट देतील.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते मध्य प्रदेशात 1261 कोटी रुपयांच्या पाच राष्ट्रीय महामार्ग प्रकल्पांचे उद्घाटन
नवी दिल्ली, 7 नोव्हेंबर 2022
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते आज मध्य प्रदेश मध्ये मंडला येथे, 1261 कोटी रुपये खर्चाच्या एकूण 329 किमी लांबीच्या 5 राष्ट्रीय महामार्ग प्रकल्पांचे उद्घाटन झाले. या कार्यक्रमाला मध्य प्रदेशचे मुख्यमंत्री शिवराज सिंह चौहान, केंद्रीय राज्यमंत्री फग्गनसिंग कुलस्ते, राज्यमंत्री गोपाल भार्गव, बिसाहुलाल सिंह आणि खासदार, आमदार आणि इतर अधिकारी उपस्थित होते.
मंडला आणि कान्हा राष्ट्रीय अभयारण्य परिसरातील निसर्ग सौदर्य नेहमीच पर्यटकांच्या आकर्षणाचे स्थान ठरले आहे, आता या रस्ते प्रकल्पांच्या बांधकामामुळे या भागाला आणि येथील वनवासींना चांगल्या सोई सुविधा उपलब्ध होतील, या प्रकल्पामुळे मंडला, जबलपूर, दिंडोरी आणि बालाघाट जिल्ह्यांशी जोडले जाईल, असे गडकरी म्हणाले.
या मार्गांच्या निर्मितीमुळे पंचमढी, भेडाघाट आणि अमरकंटक यांसारखी धार्मिक स्थळे तसेच जबलपूरहून अमरकंटकमार्गे बिलासपूर, रायपूर आणि दुर्गकडे जाणारी वाहतूक सुलभ होईल, असे त्यांनी सांगितले. याशिवाय नजीकच्या प्रदेशातून होणारी कृषीमाल आणि औद्योगिक उत्पादनाची वाहतूक करणे सोपे झाल्यामुळे वेळ आणि इंधन यांची बचत होईल. असे ते म्हणाले. पंतप्रधान नरेंद्र मोदी आणि मुख्यमंत्री शिवराज सिंग चौहान यांच्या नेतृत्वाखाली आमचे सरकार मध्य प्रदेशची समृद्धी आणि विकास साध्य करण्याच्या दिशेने सातत्याने कार्य करत आहे, असे गडकरी म्हणाले.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 148
पंतप्रधान कार्यालय
प्रधानमंत्री गरीब कल्याण अन्न योजनेच्या मध्य प्रदेशातील लाभार्थ्यांशी पंतप्रधान 7 ऑगस्टला संवाद साधणार
नवी दिल्ली, 5 ऑगस्ट 2021
प्रधानमंत्री गरीब कल्याण अन्न योजनेच्या  मध्यप्रदेशातील लाभार्थ्यांशी पंतप्रधान नरेंद्र मोदी 7 ऑगस्ट 2021 रोजी सकाळी 11 वाजता दूरदृश्य प्रणालीच्या माध्यमातून संवाद साधतील.
या योजनेबद्दल लोकांना माहिती व्हावी आणि कोणीही पात्र व्यक्ती या योजनेच्या लाभापासून वंचित राहू नये म्हणून मध्यप्रदेश सरकारतर्फे खास मोहिम सुरू आहे. मध्यप्रदेशात 7 ऑगस्ट 2021 हा दिवस प्रधानमंत्री गरीब कल्याण अन्न योजना दिन म्हणून साजरा करण्यात येणार आहे.
प्रधानमंत्री गरीब कल्याण अन्न योजनेतून मध्यप्रदेशातील 4.83 कोटी लाभार्थींना 25,000 स्वस्त धान्य दुकानातून विनामुल्य धान्य मिळत आहे.
मध्य प्रदेशचे राज्यपाल मंगूभाई पटेल व मुख्यमंत्री शिवराजसिंग चौहान हे या कार्यक्रमाला उपस्थित राहतील. या कार्यक्रमात उत्तराखंड, हिमाचल प्रदेश, अरुणाचल प्रदेश, आसाम, त्रिपुरा, हरयाणा व गोवा या राज्यांमधील अन्नधान्य क्षेत्राशी संबधित मंत्री तसेच अधिकारीसुद्धा भाग घेतील.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(